PROCEDIMENT PEL QUAL ES REGULEN LES SOL·LICITUDS DE PRÒRROGA EN EL SERVEI ACTIU DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/27683)
  + [Valencià](/va/acuerdo/27735)






Selector de idioma

Leer

* [Español](/es/acuerdo/27530)
* [Valencià](/va/acuerdo/27254)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT PEL QUAL ES REGULEN LES SOL·LICITUDS DE PRÒRROGA EN EL SERVEI ACTIU DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT [Butlletí Oficial Universitat d'Alacant](/ca/Publicacion)
============================================================================================================================================================================================================

Secretaria General

Butlletí Oficial Universitat d'Alacant





PROCEDIMENT PEL QUAL ES REGULEN LES SOL·LICITUDS DE PRÒRROGA EN EL SERVEI ACTIU DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT

Data d'aprovació
:   30/06/2022

Data de publicació
:   01/07/2022

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/27019)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/27676)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/27653)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT PEL QUAL ES REGULEN LES SOL·LICITUDS DE PRÒRROGA EN EL SERVEI ACTIU DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT &url=https://www.boua.ua.es/va/acuerdo/27819)

**Títol:** PROCEDIMENT PEL QUAL ES REGULEN LES SOL·LICITUDS DE PRÒRROGA EN EL SERVEI ACTIU DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 30 de juny de 2022

El Consell de Govern de la Universitat d'Alacant, en la sessió ordinària del dia 30 de juny de 2022, ha aprovat per unanimitat el procediment següent:

PROCEDIMENT PEL QUAL ES REGULEN LES SOL·LICITUDS DE PRÒRROGA EN EL SERVEI ACTIU DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT

L'art. 73.3 de la Llei 4/2021, de 16 d'abril, de la Funció Pública Valenciana (DOGV de 20/04/2021) regula que la jubilació es declararà d'ofici en complir el funcionari o funcionària l'edat reglamentària, i s'estableix també la possibilitat de la prolongació de la permanència en el servei actiu, per a aquells funcionaris o funcionàries que voluntàriament ho desitgen fins que complisquen, com a màxim, els setanta anys d'edat.

D'altra banda, el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic estableix en l'article 67.3 que, amb independència de l'edat legal de jubilació forçosa, l'edat de la jubilació forçosa del personal funcionari inclòs en el Règim General de la Seguretat Social serà, en tot cas, la que indiquen les normes reguladores d'aquest règim per a l'accés a la pensió de jubilació en la modalitat contributiva sense coeficient reductor per raó de l'edat.

L'article 73.4 de la Llei 4/2021 citada, obliga a resoldre de forma motivada l'acceptació o denegació de sol·licitud de prolongació de permanència en el servei actiu, en funció de les necessitats de recursos humans. Les causes organitzatives, funcionals o d'índole pressupostària, derivades de la necessitat de racionalització de l'estructura de llocs de treball i d'estabilitat en l'ordenació del personal de la Universitat d'Alacant, com també la prestació efectiva de serveis en els últims tres anys, constitueixen els elements que permetran a la Universitat d'Alacant objectivar les resolucions sobre la prolongació de la permanència en el servei actiu del personal d'administració i serveis que ho sol·licite.

Per tot això, i amb la finalitat de regular el procediment de prolongació de la permanència en el servei actiu del personal d'administració i serveis que presta serveis en la Universitat d'Alacant fins a, com a màxim, els setanta anys d'edat, es disposa el següent:

Article 1. Objecte. Aquest reglament té per objecte regular el procediment de prolongació de la permanència en el servei actiu fins a, com a màxim, els setanta anys d'edat.

Article 2. Àmbit d'aplicació

Aquest reglament serà aplicable al personal d'administració i serveis en servei actiu o en altres situacions administratives amb reserva de lloc de treball en la Universitat d'Alacant

Article 3. Òrgan competent

La gerent o el gerent, per delegació de la rectora o del rector, serà l'òrgan competent per a resoldre les sol·licituds de prolongació de la permanència en el servei actiu.

Article 4. Sol·licitud de prolongació de l'edat de jubilació

1. La sol·licitud de prolongació de l'edat de jubilació es farà sempre a instàncies de persona interessada.

2. Aquesta sol·licitud haurà de presentar-se a través d'eAdministració amb una antelació mínima de 2 mesos i màxima de 4 mesos a la data en què la persona sol·licitant complisca l'edat legalment establida per a la jubilació forçosa. Si la persona treballadora que complisca l'edat reglamentària de jubilació no manifesta la voluntat de romandre en el servei actiu en el termini indicat, s'iniciaran les gestions per a jubilar-la en complir l'edat reglamentària de jubilació.

La sol·licitud, dirigida a la Gerència, haurà de presentar-se de forma electrònica a través d'UACloud-eAdministració.

Prèvia a la sol·licitud, la persona interessada s'ha de sotmetre a reconeixement mèdic pel Servei de Prevenció de la UA, perquè aquest puga emetre informe a Gerència respecte de les condicions psicofísiques i les aptituds personals. Si la persona sol·licitant no se sotmet al reconeixement s'emetrà resolució de jubilació forçosa.

Article 5. Tramitació

Una vegada rebuda la sol·licitud de la persona interessada, la Gerència requerirà a les unitats que s'indiquen a continuació, el següent:

- Al Servei de Gestió de Personal, l'emissió d'informe, en el termini de 10 dies, perquè es valore la permanència en la situació de servei actiu dels últims tres anys de la persona interessada, la implicació en els objectius fixats per la universitat, el rendiment obtingut en concepte de productivitat, com també els resultats de l'avaluació de l'acompliment en els últims tres anys i, si escau, l'absentisme observat durant els tres anys immediatament anteriors a la data de sol·licitud.

- Al Servei de Prevenció, l'emissió de dictamen o informe mèdic, en el termini de 10 dies,  sobre les condicions psicofísiques i les aptituds personals de la persona sol·licitant.

Article 6. Resolució

La Gerència valorarà per a la concessió o la denegació els criteris següents:

a) Causes organitzatives, funcionals o pressupostàries, derivades de la necessitat de racionalització de l'estructura de llocs de treball i d'estabilitat en l'ordenació del personal d'Universitat, basades en la racionalització d'estructura i d'austeritat de la despesa pública, quan hi haja plans d'ordenació o disposicions normatives amb incidència pressupostària que suspenguen circumstancialment la concessió d'autoritzacions de prolongació de la permanència del servei actiu i, en aquest cas, no se sol·licitaran els informes previstos en els apartats anteriors.

b) La prestació efectiva de serveis en els últims tres anys.

c) El dictamen o informe mèdic sobre les condicions psicofísiques i les aptituds personals, emès pel Servei de Prevenció.

La Gerència resoldrà de forma motivada en el termini de 10 dies des de la recepció dels informes citats en l'article 5.

Article 7. Prolongació després d'aconseguir el període mínim de cotització

La prolongació de la permanència en el servei actiu que es concedisca fins a completar el període mínim necessari per a causar dret a pensió de jubilació no podrà renovar-se per aquesta causa més enllà del temps de cotització necessari. Si escau, i una vegada completat aquest temps, la prolongació de la permanència en el servei actiu s'ajustarà al que preveuen els articles 4 i 5 d'aquest reglament.

Article 8. Pròrroga de la permanència en el servei actiu

1- La prolongació de la permanència en el servei actiu s'autoritzarà per un any, i serà objecte de revisió anual per la Unitat de PAS, i la Gerència emetrà confirmació en aquesta o de jubilació forçosa, segons escaiga, i s'atendrà i fonamentarà aquesta resolució en els mateixos extrems que s'assenyalen en l'article 4.

2- Prèvia a la confirmació de la pròrroga, la persona interessada s'ha de sotmetre a un nou reconeixement mèdic pel Servei de Prevenció perquè aquest puga emetre l'informe preceptiu. Si la persona sol·licitant no se sotmet al reconeixement s'emetrà resolució de jubilació forçosa.

Article 9. Personal temporal

La resolució estimatòria de la prolongació de la permanència en el servei actiu, o de la revisió d'aquesta, dels funcionaris interins i del personal laboral temporal quedarà condicionada, a més del que preveuen els articles anteriors, a la provisió del lloc de treball pels sistemes establits reglamentàriament o a la seua amortització, fet que determinarà automàticament la jubilació forçosa.

Article 10. Fi de la prolongació de la permanència en el servei actiu

En qualsevol moment, la persona interessada podrà posar fi a la prolongació de la permanència en el servei actiu si ho comunica a la Gerència, amb una antelació mínima d'1 mes. Aquesta comunicació determinarà l'inici del procediment de jubilació forçosa per edat, que tindrà efectes econòmics i administratius des de la data sol·licitada per la persona interessada per a la seua jubilació.

Disposició addicional. Informació a les organitzacions sindicals

La Gerència informarà a les organitzacions sindicals presents en la Mesa Negociadora sobre el nombre i les causes de les denegacions resoltes.

Disposició transitòria primera. Sol·licituds de prolongació de la permanència en el servei actiu a l'entrada en vigor d'aquest reglament

El que disposa aquest reglament serà aplicable a les sol·licituds de prolongació de la permanència en el servei actiu presentades sobre les quals encara no s'haguera dictat resolució expressa.

Disposició transitòria segona. Pròrroga de la permanència en el servei actiu a l'entrada en vigor d'aquest reglament

La revisió anual de les resolucions estimatòries dictades amb anterioritat es farà d'acord amb el que disposa aquest reglament.

Disposició final. Entrada en vigor.

Aquest reglament, una vegada aprovat pel Consell de Govern, entrarà en vigor l'endemà de la seua publicació en el BOUA.





[Carretera Sant Vicent del Raspeig s/n  
03773 Sant Vicent del Raspeig - Alacant  
 Tel. 09 888 1404 - Fax 65 538 5556](https://www.google.es/maps/@66.510516,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12973&trk=tyah&trkInfo=tarId%9V5839134329534%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)